Καταγγελίες για Οργανωμένο Οικονομικό Έγκλημα

Περιγραφή: Η διαδικασία αφορά στην αντιμετώπιση οικονομικού εγκλήματος αρμοδιότητας Υποδιεύθυνσης Δίωξης Οικονομικών Εγκλημάτων (Υ.Δ.Ο.Ε.) της Διεύθυνσης Αντιμετώπισης Οργανωμένου Εγκλήματος (Δ.Α.Ο.Ε.), όπου σύμφωνα με το άρθρο 1 παρ. 13 του Π.Δ. 29/2024 είναι αρμόδια για την έρευνα, εξάρθρωση και δίωξη των ομάδων οργανωμένου εγκλήματος που αφορούν τη διάπραξη οικονομικών εγκλημάτων σε βάρος των οικονομικών συμφερόντων του Ελληνικού Δημοσίου ή του ευρύτερου δημόσιου τομέα και της Ευρωπαϊκής Ένωσης (Ε.Ε.) και τη διάπραξη εγκλημάτων κατά της περιουσίας καθώς και του Τμήματος Δίωξης Οικονομικών Εγκλημάτων (Τ.Δ.Ο.Ε.)  που λειτουργεί στην Υποδιεύθυνση Αντιμετώπισης Οργανωμένου Εγκλήματος Βορείου Ελλάδος (Υ.Α.Ο.Ε.Β.Ε.) καθώς και του Τμήματος Αντιμετώπισης Οργανωμένου Οικονομικού Εγκλήματος Κρήτης (Τ.Α.Ο.Ε.Κ.), με ταυτόσημες αρμοδιότητες όπως ορίζεται στο άρθρο 1, παρ. 25 εδάφιο δ΄ του Π.Δ. 29/2024. Γίνεται μνεία ότι η Υ.Α.Ο.Ε.Β.Ε. και η Τ.Α.Ο.Ε.Κ. υπάγονται διοικητικά στη Δ.Α.Ο.Ε. Ενδεικτικά, μπορούν να υποβληθούν καταγγελίες αναφορικά με: α) Παραβάσεις της φορολογικής νομοθεσίας β) Τελωνειακές παραβάσεις ιδιαίτερης μεγάλης αξίας πλην της λαθρεμπορίας γ) Διακίνησης απομιμητικών / παραποιημένων προϊόντων δ) Τέλεση αδικημάτων που αφορούν την διενέργεια τυχερών παιγνίων   (χαρτοπαιχτικές λέσχες, καζίνο κ.τ.λ.) ε) Ανασφάλιστη - αδήλωτη εργασία στ) Παράνομες συνταγογραφήσεις - απάτες σε βάρος ασφαλιστικών Oργανισμών ζ) Παράνομη διαχείριση κοινοτικών πόρων και κρατικών χρηματοδοτήσεων και ενισχύσεων - απευθύνεται σε νομικά πρόσωπα η) Χειραγώγηση αθλητικών διοργανώσεων θ) Παραχάραξη - Κιβδηλεία ι) Διακίνηση παράνομων φαρμακευτικών σκευασμάτων κ) Απάτη λ) Πλαστογραφία.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΠΡΟΣΤΑΣΙΑΣ ΤΟΥ ΠΟΛΙΤΗ
en: MINISTRY OF CITIZEN PROTECTION
Παρέχεται σε: Δημόσιους φορείς
Ελεύθερους επαγγελματίες
Επιχειρήσεις
Νομικά Πρόσωπα – Νομικές Οντότητες
Πολίτες
Υπηρεσία / οργανική μονάδα εποπτευόμενου φορέα: Υποδιεύθυνση Δίωξης Οικονομικών Εγκλημάτων της  Διεύθυνσης Αντιμετώπισης Οργανωμένου Εγκλήματος
Σημεία εξυπηρέτησης: Υποδιεύθυνση Δίωξης Οικονομικών Εγκλημάτων της  Διεύθυνσης Αντιμετώπισης Οργανωμένου Εγκλήματος
ΕΛΛΗΝΙΚΗ ΑΣΤΥΝΟΜΙΑ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 2
Κόστος: Παρέχεται χωρίς κόστος
Εκτιμώμενος χρόνος: 3 μήνες
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατάθεση από τον αιτούντα (ψηφιακή)
Κατατίθεται από: Φυσικά πρόσωπα
Σημειώσεις: Τρόποι Υποβολής Καταγγελίας: 
#Τηλεφωνικά μέσω του αριθμού 11012 για την Υ.Δ.Ο.Ε., του αριθμού 2310388449 για το Τ.Δ.Ο.Ε. της Υ.Α.Ο.Ε.Β.Ε.
#Μέσω της νέας Ενιαίας Ψηφιακής Πύλης (gov.gr) της δημόσιας διοίκησης πατώντας στον ανωτέρω σχετικό σύνδεσμο. 
#Αυτοπρόσωπη παρουσία στην έδρα της Υπηρεσίας της Υ.Δ.Ο.Ε. (Λ. Αλεξάνδρας 173, Αθήνα).
#Ταχυδρομική επιστολή προς: Υ.Δ.Ο.Ε. (Λ. Αλεξάνδρας 173, Τ.Κ. 11522 – Αθήνα), Τ.Δ.Ο.Ε. της Υ.Α.Ο.Ε.Β.Ε. (Μοναστηρίου 326, Τ.Κ. 56225 Θεσσαλονίκη) ή  Τ.Α.Ο.Ε.Κ. (Αγίου Αρτεμίου 1, Τ.Κ. 71601, Νέα Αλικαρνασσός Κρήτης).
#Μέσω μηνύματος ηλεκτρονικού ταχυδρομείου για το Τ.Δ.Ο.Ε. της Υ.Α.Ο.Ε.Β.Ε. στην ηλεκτρονική διεύθυνση (e-mail) yaoeve.tdoe@astynomia.gr καθώς και το Τ.Α.Ο.Ε.Κ. στην ηλεκτρονική διεύθυνση (e-mail) taoek@astynomia.gr.
Τίτλος: Αναφορά - Καταγγελία
Τύπος αίτησης: Αναφορά/Καταγγελία
Βήματα: step_description: Η συλλογή πληροφοριών συγκαταλέγεται  στο πρωτογενή τομέα.
step_implementation: Χειροκίνητη ενέργεια
step_note: Ειδικότερα, η συλλογή των πληροφοριών επιτυγχάνεται με τους εξής τρόπους, όπως:
1. Επιχειρησιακή δράση της Υπηρεσίας 
2. Ανατροφοδότηση μέσω συνεργασίας με Άλλους Φορείς  - Υπηρεσίες (Αστυνομικές και μη).
3. Καταγγελία από Φυσικά ή Νομικά Πρόσωπα.
step_official: Αρμόδιος Υπάλληλος
step_title: Συλλογή πληροφοριών συναφών με την τέλεση Οικονομικών Εγκλημάτων
step_description: Στο παρόν στάδιο διενεργείται αξιολόγηση του περιεχομένου της εισερχόμενης πληροφορίας ή καταγγελίας, με στόχο τον προσδιορισμό της διοικητικής και ουσιαστικής καταλληλότητας για περαιτέρω επεξεργασία από την Υπηρεσία.

Η διαδικασία περιλαμβάνει:
    Έλεγχο πληρότητας των παρεχόμενων στοιχείων (π.χ. περιγραφή  γεγονότων, χρονολογική ακρίβεια, ύπαρξη τεκμηρίωσης),
    Έλεγχο εγκυρότητας και αξιοπιστίας της πληροφορίας, βάσει:
    της πηγής προέλευσής της (επώνυμη/ανώνυμη), της λογικής συνοχής και τεκμηρίωσης, ενδεχόμενων ιστορικών προηγούμενων ή συναφών υποθέσεων,
    Έλεγχο συνάφειας της πληροφορίας με το αντικείμενο και τις αρμοδιότητες της ΥΔΟΕ, όπως αυτές ορίζονται από το θεσμικό πλαίσιο λειτουργίας της.
Εφόσον από την ανάλυση προκύπτει ότι:
    α) η πληροφορία είναι εντός αρμοδιότητας, προωθείται για επόμενο στάδιο επεξεργασίας,
    β) η πληροφορία είναι ελλιπής, ζητείται συμπλήρωση από τον καταγγέλλοντα (όπου είναι εφικτό),
    γ) η πληροφορία δεν εμπίπτει στην αρμοδιότητα της Υπηρεσίας, ο φάκελος εισηγείται για διαβίβαση στον κατάλληλο Φορέα/Υπηρεσία.
Κατά την αξιολόγηση, ο χειριστής τηρεί καταγραφή των εκτιμήσεων και αποφάσεων, διασφαλίζοντας ιχνηλασιμότητα της διαδικασίας και ενίσχυση της διοικητικής διαφάνειας.
step_implementation: Έλεγχος
step_note: Αρμόδιος Διεκπεραιωτής: Υπάλληλος από το Γραφείο Γραμματείας της ΥΔΟΕ.
step_official: Άλλο
step_title: Αξιολόγηση Πληροφοριών
step_description: Με την ολοκλήρωση του 2ου σταδίου της διαδικασίας και εφόσον από την αξιολόγηση της πληροφορίας ή της καταγγελίας προκύπτει ότι το περιεχόμενο εμπίπτει στις αρμοδιότητες της Υ.Δ.Ο.Ε., ο αρμόδιος χειριστής προβαίνει σε αιτιολογημένη εισήγηση για την περαιτέρω διαχείριση της υπόθεσης.

Συγκεκριμένα:
    Ο χειριστής προτείνει την ανάθεση του φακέλου στο καθ’ ύλην και κατά τόπον αρμόδιο Τμήμα της ΥΔΟΕ, βάσει της φύσης της πληροφορίας 
    Η εισήγηση συνοδεύεται από συνοπτική τεκμηρίωση, στην οποία αποτυπώνεται: - το αντικείμενο της υπόθεσης, - η αιτιολόγηση της αρμοδιότητας, -ενδεχόμενα επείγοντα χαρακτηριστικά ή στοιχεία που απαιτούν εξειδικευμένο χειρισμό.
    Ο Διευθυντής της ΥΔΟΕ, κατόπιν εξέτασης της εισήγησης, προβαίνει σε διοικητική απόφαση ανάθεσης της υπόθεσης στο αντίστοιχο Τμήμα, εξασφαλίζοντας την ορθολογική κατανομή υποθέσεων και τη λειτουργική συνέχεια της υπηρεσιακής ροής.

Η ενέργεια αυτή καταγράφεται στα σχετικά αρχεία της Υπηρεσίας και αποτελεί την αφετηρία για την έναρξη των προβλεπόμενων ενεργειών διερεύνησης ή ελέγχου από το αρμόδιο Τμήμα.
step_implementation: Χειροκίνητη ενέργεια
step_note: Αρμόδιοι : Υπάλληλος από το Γραφείο Γραμματείας της ΥΔΟΕ και Χειριστής της Υπόθεσης.
step_official: Αρμόδιος Διευθυντής
step_previous_child: 2
step_previous_child_selector: 2
step_title: Ανάθεση σε αρμόδιο Τμήμα της ΥΔΟΕ
step_description: Με την ολοκλήρωση του 3ου σταδίου επεξεργασίας καταγγελίας/πληροφορίας, και εφόσον από την αξιολόγηση των διαθέσιμων στοιχείων δεν προκύπτει σαφές αντικείμενο αρμοδιότητας της Υπηρεσίας, ο αρμόδιος χειριστής του φακέλου εισηγείται εγγράφως τη διαβίβαση της πληροφορίας σε άλλον αρμόδιο Φορέα ή Υπηρεσία.

Η εισήγηση του χειριστή βασίζεται:
    -στη φύση και το περιεχόμενο της καταγγελίας,
    -στην ανάλυση της ισχύουσας νομοθεσίας,
    -στην καταγεγραμμένη αρμοδιότητα των εμπλεκόμενων φορέων.

Ο Διευθυντής της Υπηρεσίας, έχοντας λάβει υπόψη του την τεκμηριωμένη εισήγηση, αποφασίζει:
    είτε την οριστική διαβίβαση του φακέλου/πληροφορίας στην καθ’ ύλην αρμόδια υπηρεσία,
    είτε την περαιτέρω εσωτερική επεξεργασία ή συμπληρωματική διερεύνηση, εφόσον υπάρχουν περιθώρια.

Η διαβίβαση πραγματοποιείται με συνοδευτικό υπηρεσιακό σημείωμα ή διαβιβαστικό έγγραφο, στο οποίο αναφέρεται ρητά ο λόγος παραπομπής και τα στοιχεία του φακέλου, εντός ευλόγου χρονικού διαστήματος, προκειμένου να διασφαλιστεί   η συνέχεια της διοικητικής ροής πληροφορίας.
Ο καταγγέλλων δύναται να ενημερωθεί, κατά περίπτωση, για τη διαβίβαση του αιτήματός του σε άλλη Αρχή, στο πλαίσιο της διοικητικής διαδικασίας και διαφάνειας.
step_implementation: Χειροκίνητη ενέργεια
step_note: Αρμόδιοι: Υπάλληλος από το Γραφείο Γραμματείας της ΥΔΟΕ και Χειριστής της Υπόθεσης.
step_official: Αρμόδιος Διευθυντής
step_previous_child: 2
step_previous_child_selector: 2
step_title: Διαβίβαση της καταγγελίας σε άλλη αρμόδια υπηρεσία
step_description: Το συγκεκριμένο στάδιο αφορά την οργανωμένη και πλήρης μετάδοση όλων των απαραίτητων πληροφοριών και εγγράφων από τον καταγγέλλοντα προς τον αρμόδιο φορέα, και στη συνέχεια η παρακολούθηση της εξέλιξης της υπόθεσης έως την τελική απόφαση. 
Για την ολοκλήρωση της Ροής της Πληροφορίας απαιτείται η συλλογή δεδομένων, καταγραφή και επεξεργασία αυτών και τέλος η απόκριση / απόφαση αναφορικά με τα καταγγελλόμενα.
Ειδικότερα, στο εν λόγω βήμα περιλαμβάνεται και ο χρόνος που απαιτείται για την εκτέλεση των απαιτούμενων ενεργειών από το αρμόδιο τμήμα, είτε για την ολοκλήρωση της διοικητικής διαδικασίας, και την ενημέρωση των αρμόδιων φορέων είτε για την έναρξη διαδικασιών ποινικής δικονομίας.
step_implementation: Χειροκίνητη ενέργεια
step_note: Αρμόδιοι: Υπάλληλος Γραφείου Γραμματείας της ΥΔΟΕ και ο Χειριστής της Υπόθεσης.
step_official: Αρμόδιο Τμήμα
step_previous_child: 3
step_previous_child_selector: 3
step_title: Ολοκλήρωση Ροής Πληροφορίας
step_description: Διαφορά Επώνυμης με Ανώνυμης Καταγγελίας:    
Στην περίπτωση επώνυμης καταγγελίας και σύμφωνα με το ισχύον νομικό πλαίσιο, ο καταγγελλόμενος έχει το δικαίωμα να υποβάλει αίτηση πρόσβασης στα στοιχεία και στην πηγή της καταγγελίας, στο πλαίσιο άσκησης του δικαιώματός του στην πληροφόρηση και την υπεράσπιση.
Αντιθέτως, σε περίπτωση ανώνυμης καταγγελίας (χωρίς επαρκή στοιχεία ταυτοποίησης του καταγγέλλοντος), ο καταγγελλόμενος δεν έχει τη δυνατότητα να λάβει ενημέρωση για την πορεία της καταγγελίας ή για τα πρόσωπα που την υπέβαλαν, καθώς δεν υφίσταται επίσημη πηγή προσδιορίσιμη από τη Διοίκηση.

Επισημαίνεται ότι η Υπηρεσία εξετάζει κάθε καταγγελία με αμεροληψία, τηρώντας τις αρχές της διαφάνειας, της προστασίας προσωπικών δεδομένων και του τεκμηριωμένου ελέγχου.
step_implementation: Χειροκίνητη ενέργεια
step_note: Αρμόδιοι: Υπάλληλος Γραφείου Γραμματείας της ΥΔΟΕ και ο Χειριστής της Υπόθεσης.
step_official: Αρμόδιος Υπάλληλος
step_previous_child: 5
step_previous_child_selector: 5
step_title: Ενημέρωση Καταγγέλοντος
Εξερχόμενα: Διοικητική πράξη
Έναυσμα σε άλλη διαδικασία
Νομοθεσία: rule_article: 13 & 14
rule_decision_number: 29
rule_decision_year: 2024
rule_description: Διάρθρωση ΥΔΟΕ
rule_type: Προεδρικό Διάταγμα
Άλλες πληροφορίες: Επίσημος τίτλος: Υποδιεύθυνση Δίωξης Οικονομικών Εγκλημάτων της  Διεύθυνσης Αντιμετώπισης Οργανωμένου Εγκλήματος